«Алтын тобылғы» байқауы жас қаламгерлерді қолдайды
"«Алтын тобылғы» байқауы жас қаламгерлерді қолдайды" | "https://abai.kz/post/172993"
TITLE: «Алтын тобылғы» байқауы жас қаламгерлерді қолдайды
URL: https://abai.kz/post/172993
META: "«Алтын тобылғы» байқауы жас қаламгерлерді қолдайды" | "https://abai.kz/post/172993"
DATE: 29.08.2023
AUTHOR(s): Abai.kz
TOTAL WORDS: 172
TEXT: «Алтын тобылғы» әдеби байқауы үздік жас ақындар мен жазушыларды анықтайды. Бұл игі іс-шараны Нұрсұлтан Назарбаев Қоры ұйымдастырып отыр. Дәстүрлі байқау биыл тоғызыншы рет өтеді. Басты мақсат – заманауи қазақстандық көркем әдебиетті дамыту, жас қаламгерлерді қолдау, шығармашылығын насихаттау. Әдеби байқауға 18-35 жас аралығындағы жас қаламгердің қазақ және/немесе орыс тілдеріндегі шығармасы қабылданады. Автор екі номинацияға қатысуға құқылы. Байқаудың бұрынғы жеңімпаздары қатыстырылмайды. Бір автордан бұрын-соңды еш жерде жарияланбаған екі шығармаға дейін қабылданады. Байқау номинациялары: - «Жылдың үздік прозасы»; - «Жылдың үздік поэзиясы»; - «Жылдың үздік драматургиясы»; - «Жылдың балаларға арналған үздік шығармасы»; - «Жылдың үздік киносценарийі»; - «Жылдың үздік фантастикалық шығармасы»; Қор биыл ««Жаңа Қазақстанның жасампаз ұрпағы» тақырыбына арналған үздік әдеби туынды» арнайы номинациясын да тағайындаған. Жеңімпаз «Алтын тобылғы» әдеби сыйлығының лауреаты атанып, 2 млн.теңге көлемінде ақшалай сыйлық алады. Ал арнайы номинация жеңімпазына 3 млн. теңге беріледі. Қатысу үшін өтінімді (шығарманы) пошта арқылы Астана қаласы, Ә.Бөкейхан көшесі, 1А, Нұрсұлтан Назарбаев Қорына немесе at2023@fnn.kz электрондық мекенжайына жіберу керек. Өтінім 30 қазанға дейін қабылданады. Толық ақпарат fnn.kz сайтында немесе 8 (7212) 767012 телефон нөмірі арқылы біліңіз. Abai.kz
